Tere, head pererühmade õpetajad!

Mitmed Teie seast on asunud juba Kirisabalinnu õpetamist oma tantsijatele ja leidnud ühe vea kirjelduses. Tegemist on taktidega 146-153

**Taktid 146-147.** Emad-isad, olles kodarjoonel kõrvuti, liiguvad välisjalaga alustades nelja hüpaksammuga ringjoonel vastupäeva. Ühendatud sisekäed liiguvad ette-taha ja väliskäed taha-ette. Lapsed, olles paarilisega kõrvuti, esipool lavapunkti 1 suunas, teevad 146. taktil kaks väikest poolkükki, viies samal ajal ühendatud sisekäed ette-taha ja väliskäe taha-ette. 147. taktil teevad lapsed nelja kõnnisammuga täispöörde lahku.

**Taktid 148-149.** Emad-isad, jätkavad liikumist nelja hüpaksammuga tehes esimese hüpaksammuga poolpöörde paarilise poolt. Väliskäed liiguvad ette-taha, sisekäed taha-ette.

Variant A: liikumine ringjoonel päripäeva

Variant B: liikumine ringjoonel vastupäeva

Lapsed kordavad taktide 146-147 tegevust

**Taktid 150-153.** Kordub taktide 146-149 tegevus.

Soov on, et rühm kes valib esimeseks eelprooviks variandi A tantsiks teisel eelproovil varianti B või vastupidi.

Tervitades

Kalev Järvela